# data[].attributes.headline
Γενικές πληροφορίες:

# data[].attributes.subject
Γενικές πληροφορίες:

# data[].attributes.body
Η Σιγκαπούρη έχει έκταση 719,2 τετραγωνικά χιλιόμετρα και είναι η μικρότερη χώρα της Νοτιοανατολικής Ασίας. Ο πληθυσμός της χώρας είναι 5.607.300 και περιλαμβάνει Κινέζους, Μαλαισιανούς, Ταμίλ και Ευρωπαίους. Η Σιγκαπούρη παλιότερα ονομαζόταν Ινδοκίνα. Το πολίτευμα της χώρας βάση συντάγματος είναι κοινοβουλευτική δημοκρατία, όμως έπειτα από την ανεξαρτησία της χώρας διοικεί μόνο ένα κόμμα. Η Σιγκαπούρη έχει ένα τροπικό κλίμα χωρίς διακριτές εποχές. Το όνομα <<Σινγκαπόρα>> σημαίνει <<Πόλη των λιονταριών>>, από τις μαλαισιανές λέξεις <<σίνγκα>>(λιοντάρι) και <<πόρα>>(πόλη). Η θρησκεία που επικρατεί κατά 51% είναι ο βουδισμός και ο ταοϊσμός. Οι επίσημες γλώσσες είναι τα Αγγλικά, Κινέζικα (Μανδαρινικά), Μαλαισιανά και Ταμίλ. Το νόμισμα της χώρας είναι το δολλάριο Σιγκαπούρης.

# data[].attributes.headline
 3 καλύτερα εστιατόρια

# data[].attributes.subject
 3 καλύτερα εστιατόρια

# data[].attributes.body
1)Wah Lok

Το Wah Lok βρίσκεται κοντά στη Victoria Street και προτείνει καντονέζικα πιάτα όπως ντιμ σαμ. Εδώ μπορείτε να απολαύσετε τοπικές σπεσιαλιτέ για μεσημεριανό γεύμα και δείπνο. Η τραπεζαρία είναι σχεδιασμένη στα πρότυπα μιας κινέζικης αυλής, κάνοντας το γεύμα σας μια ολοκληρωμένη πολιτισμική εμπειρία.

2)Summer Pavilion

Το βραβευμένο με αστέρι Michelin Summer Pavilion στεγάζεται στο ξενοδοχείο Ritz-Carlton, Millenia Singapore και σερβίρει καντονέζικη κουζίνα και μια ποικιλία από άλλες διεθνείς γεύσεις. Για μεσημεριανό γεύμα, σας προτείνει ντιμ σαμ και ντάμπλινγκς με αμπαλόνε και μανιτάρια.

3)Min Jiang

Το Min Jiang κατέχει εξέχουσα θέση στην κινέζικη γαστρονομική σκηνή της Σιγκαπούρης, με ένα μενού που αποτελείται από πιάτα της Καντόνας και του Σετσουάν. Το εστιατόριο φημίζεται για το ντιμ σαμ-έργο τέχνης που σερβίρει, ενώ και τα υπόλοιπα πιάτα του είναι πάντα εκλεκτά και προσεγμένα σε εμφάνιση.

# data[].attributes.headline
3 καλύτερα ξενόδοχεια

# data[].attributes.subject
3 καλύτερα ξενόδοχεια

# data[].attributes.body
1)Marina Bay Sands (SG Clean)

Αυτό το εμβληματικό ξενοδοχείο δεσπόζει πάνω από τον κόλπο και διαθέτει τη μεγαλύτερη στον κόσμο πισίνα υπερχείλισης στον τελευταίο όροφο, 20 χώρους φαγητού και διεθνούς κλάσης καζίνο. Παρέχει επίσης απευθείας πρόσβαση στο μεγαλύτερο εμπορικό κέντρο της Σιγκαπούρης και στο Μουσείο ArtScience με τη μόνιμη έκθεση Future World. Το WiFi είναι δωρεάν σε όλα τα δωμάτια.

Τα δωμάτια του Marina Bay Sands έχουν σύγχρονη διακόσμηση με έπιπλα από σκούρο ξύλο και δάπεδα με μοκέτες, ενώ είναι εξοπλισμένα με καλωδιακή τηλεόραση επίπεδης οθόνης με κανάλια όπως το CCTV4. Τα παράθυρα από το δάπεδο μέχρι την οροφή προσφέρουν πανοραμική θέα στον ορίζοντα της Σιγκαπούρης. Όλες οι μονάδες περιλαμβάνουν παντόφλες και ηλεκτρικό βραστήρα με τσάι Grand Jasmine. Τα ιδιωτικά μπάνια διαθέτουν ντους και δωρεάν προϊόντα περιποίησης.

Το Marina Bay Sands βρίσκεται στον Σταθμό Bayfront του MRT, λίγα βήματα μακριά από την πολυσύχναστη Κεντρική Επιχειρηματική Περιοχή. Ο κήπος Gardens by the Bay και το φράγμα Marina Barrage απέχουν αντίστοιχα 950μ. και 2,1χλμ. από το Marina Bay Sands, το οποίο συνδέεται με διάφορα σημεία της πόλης μέσω γέφυρας. Τα εμπορικά κέντρα Marina Square και Millenia Walk βρίσκονται σε ακτίνα 1,4 χιλιομέτρων. Το Αεροδρόμιο Changi της Σιγκαπούρης είναι σε απόσταση 20,2 χιλιομέτρων.

Η 24ωρη ρεσεψιόν παρέχει υπηρεσία συναλλάγματος, υπηρεσία οργάνωσης περιηγήσεων και υπηρεσία φύλαξης αποσκευών. Οι επισκέπτες μπορούν να απολαύσουν μαγευτική θέα στην πόλη από την πισίνα υπερχείλισης του τελευταίου ορόφου ή από το Sands SkyPark Observation Deck στο 57ο επίπεδο. Το παγκοσμίου φήμης Banyan Tree Spa προτείνει χαλαρωτικές περιποιήσεις μασάζ. Το προσωπικό μιλάει Αγγλικά και Μανδαρινικά.

Στο Marina Bay Sands λειτουργούν γκουρμέ εστιατόρια διάσημων σεφ, όπως το CUT του Βόλφγκανγκ Πουκ, το Bread Street Kitchen του Γκόρντον Ράμσεϊ και το Long Chim του Ντέιβιντ Τόμσον. Το βράδυ, οι επισκέπτες έχουν την ευκαιρία να διασκεδάσουν στο dance club ή να χαλαρώσουν σε κάποιο από τα 3 lounge. Υπάρχουν επίσης ασιατικές επιλογές.

2)Το Holiday Inn Express Singapore Clarke Quay βρίσκεται σε κεντρική τοποθεσία στη Σιγκαπούρη, σε απόσταση μόλις 700μ. από το σταθμό Clarke Quay του MRT και 1χλμ. από την Chinatown. Προσφέρει ένα 24ωρο γυμναστήριο στον τελευταίο όροφο, 2 υδρομασάζ και μια πισίνα μήκους 40μ. με θέα στις αποβάθρες Clarke και Robertson.

Όλα τα κλιματιζόμενα δωμάτια του ξενοδοχείου διαθέτουν τηλεόραση LED 32 ιντσών, βάση σύνδεσης για iPod και δωρεάν Wi-Fi. Το ιδιωτικό μπάνιο περιλαμβάνει ντους ψιλής βροχής, τουαλέτα, παντόφλες και στεγνωτήρα μαλλιών.

Το Holiday Inn Express Singapore Clarke Quay απέχει 2,6χλμ. από το θέρετρο Marina Bay Sands και 2,4χλμ. από την οδό Orchard. Το αεροδρόμιο Changi είναι προσβάσιμο σε 30 λεπτά οδικώς.

Αυτό είναι το αγαπημένο μέρος των επισκεπτών μας στον προορισμό Σιγκαπούρη σύμφωνα με ανεξάρτητα σχόλια.
3)Το Carlton Hotel βρίσκεται σε στρατηγική τοποθεσία στην καρδιά της περιοχής του Δημαρχείου της Σιγκαπούρης, επί της Οδού Bras Basah. Οι επισκέπτες μπορούν να κολυμπήσουν στην εξωτερική πισίνα και να γευματίσουν σε κάποιον από τους 2 χώρους εστίασης του καταλύματος. Παρέχονται δωρεάν WiFi σε όλους τους χώρους και 1 δωρεάν θέση στάθμευσης ανά δωμάτιο.

Το ξενοδοχείο απέχει 210μ. από τον Σταθμό Bras Basah του MRT, 400μ. από τον Σταθμό City Hall του MRT και 400μ. από το Εμπορικό Κέντρο Raffles City. Το Carlton Hotel Singapore απέχει 550μ. από το Εθνικό Μουσείο της Σιγκαπούρης και 700μ. από την Εθνική Πινακοθήκη. Το Συνεδριακό Κέντρο Suntec Singapore και το πολιτιστικό κέντρο Esplanade – Theatres on the Bay βρίσκονται σε ακτίνα 850 μέτρων. Το Εκθεσιακό και Συνεδριακό Κέντρο Sands Expo & Convention Centre απέχει 2,7χλμ. από το κατάλυμα. Το Διεθνές Αεροδρόμιο Changi βρίσκεται 19χλμ. μακριά.

Τα μοντέρνα, κλιματιζόμενα δωμάτια είναι μοιρασμένα σε 3 πτέρυγες και προσφέρουν θέα σε διαφορετικά σημεία της πόλης. Ορισμένες μονάδες παρέχουν πρόσβαση στο Club Lounge. Κάθε δωμάτιο περιλαμβάνει καλωδιακή τηλεόραση, μίνι μπαρ, παροχές σιδερώματος, καθώς και παροχές για τσάι και καφέ. Τα ιδιωτικά μπάνια είναι εξοπλισμένα με μπανιέρα.

H 24ωρη ρεσεψιόν διαθέτει υπηρεσίες συναλλάγματος, φύλαξης αποσκευών και θυρωρείου. Οι επισκέπτες μπορούν να απολαύσουν ένα χαλαρωτικό μασάζ ή μια περιποίηση προσώπου στο σπα. Υπάρχουν ακόμη αίθουσες πολλαπλών χρήσεων που μπορούν να φιλοξενήσουν συναντήσεις και εκδηλώσεις και επιχειρηματικό κέντρο για να ελέγχετε τα email σας. Οι συνεδριακές εγκαταστάσεις διατίθενται κατόπιν αιτήματος.

Το διακεκριμένο εστιατόριο Wah Lok σερβίρει βραβευμένα εκλεκτά πιάτα της καντονέζικης κουζίνας, ενώ το Café Mosaic ετοιμάζει όλη την ημέρα διεθνείς και τοπικές σπεσιαλιτέ.

# data[].attributes.headline
3 σημεία που πρέπει να επισκεφθείς

# data[].attributes.subject
3 σημεία που πρέπει να επισκεφθείς

# data[].attributes.body
1)

Στούντιο Universal

Ένα τεράστιο συγκρότημα γεμάτο καταστήματα, εστιατόρια, λούνα παρκ και παραστάσεις, με έμπνευση από τις ταινίες του Hollywood. Με μερικά από τα ψηλότερα roller-coasters του κόσμου, και θέματα από Transformers μέχρι Μαδαγασκάρη, αξίζει σίγουρα να το επισκευτείτε, όχι μόνο με την οικογένεια, αλλά και με την παρέα!

Οι ώρες λειτουργίας αλλάζουν ελαφρώς μέσα στον χρόνο, οπότε σιγουρευτείτε πως θα συμβουλευτείτε την επίσημη ιστοσελίδα πρώτα.
2)

Εθνική Πινακοθήκη Σιγκαπούρης

Με εντυπωσιακή αρχιτεκτονική τόσο εξωτερικά, όσο και εσωτερικά, η Εθνική Πινακοθήκη της Σιγκαπούρης περιέχει μία παγκόσμιας κλάσης συλλογή από μοντέρνα τέχνη της Νοτειοανατολικής Ασίας του 19ου αιώνα, όπως και συνεχείς τοπικές εκθέσεις.
3)

Η Ρόδα της Σιγκαπούρης

Η ρόδα της Σιγκαπούρης είναι και η μεγαλύτερη στον κόσμο. 150 μέτρα σε διάμετρο και 165 μέτρα σε ύψος, αποτελεί τον καλύτερο τρόπο να θαυμάσετε το μεγαλείο της Σιγκαπούρης από ψηλά. Το London Eye του Λονδίνου μπορεί να είναι πιο δημοφιλές, αλλά και κατά 30 μέτρα πιο.. κοντό!

# data[].attributes.body
Το εθνικό μουσείο της Σιγκαπούρης είναι το παλαιότερο και σημαντικότερο μουσείο της πόλης και κατ' επέκταση ολόκληρης της χώρας. Η έναρξη της λειτουργίας του τοποθετείται στο 1849, ενώ αρχικά λειτούργησε ως τμήμα της βιβλιοθήκης της Σιγκαπούρης. Μέσα στο πέρασμα των ετών οι εγκαταστάσεις του μουσείου αναγκάστηκαν να μεταφερθούν αρκετές φορές μέχρι να καταλήξουν μόνιμα το 1887 στο μεγαλοπρεπές κτίριο επί της οδού Stamford. Ο αρχιτεκτονικός του σχεδιασμός ακολουθεί αναγεννησιακά πρότυπα και και η εξωτερική του εμφάνιση προκαλεί εντύπωση με τη μεγάλη γυάλινη ροτόντα τα εκτεταμένα παραλληλόγραμμα τμήματά του και τα ιδιαίτερα παράθυρα που επιτρέπουν στο φως να φτάνει σε κάθε σημείο του εσωτερικού του. Οι αρχιτέκτονες του έργου ήταν οι Henry McCallum και J.F. McNair, κατά την διάρκεια των δεκαετιών που ακολούθησαν υπήρξαν πολλές προσπάθειες ανακαινίσεων σε καμία περίπτωση δεν αλλοίωσαν το στιλ και το ύφος του κτιρίου. Η τελευταία παρόμοια προσπάθεια κόστισε περίπου 132.6 εκατομμύρια δολάρια και συνδυάστηκε με μία επέκταση των χώρων του μουσείου που ολοκληρώθηκε στα τέλη του 2006. Μεταξύ των εκθεμάτων του μουσείου βρίσκονται πολλά αντικείμενα που περιγράφουν την ιστορική εξέλιξη της χώρας και ταυτόχρονα παρουσιάζουν το έργο των ηγετών που διοίκησαν την περιοχή. Επιπλέον μετά τη συνεργασία του με το Πανεπιστήμιο της Σιγκαπούρης φιλοξενεί μία σειρά από σημαντικά εκθέματα χλωρίδας και πανίδας που δίνουν τη δυνατότητα στον επισκέπτη να κατανοήσει το περιβάλλον της ευρύτερης περιοχής. Ακόμα με την επίσκεψή σας εδώ θα έχετε τη δυνατότητα να θαυμάσετε μία εκτεταμένη φωτογραφική έκθεση αλλά και μία σειρά από πορτραίτα και πίνακες ζωγραφικής στην γκαλερί του μουσείου. Τέλος σε ότι αφορά την πρόσβασή σας εδώ δε θα δυσκολευτείτε καθόλου καθώς το μουσείο βρίσκεται ίσως στην κεντρικότερη περιοχή της Σιγκαπούρης που είναι γνωστή ως Civic District.

# data[].attributes.body
Η κινέζικη Πρωτοχρονιά είναι το πιο σημαντικό γεγονός στο κινεζικό ημερολόγιο. Από την παραμονή της αλλαγής του κινεζικού χρόνου και για δύο βδομάδες, η Σιγκαπούρη τυλίγεται σε μια πολύχρωμη γιορτινή ατμόφαιρα. Οι εορτασμοί περιλαμβάνουν πολύχρωμες παρελάσεις, εποχιακές αγορές, παραδοσιακούς χορούς λιονταριών, στολισμούς με κόκκινα φανάρια ενώ το χαρούμενο πλήθος ανταλάσσει μανταρίνια ως ευχή για καλή τύχη και δοκιμάζει τοπικά πιάτα στους υπαίθριους πάγκους φαγητού που στήνονται στην πόλη.

# data[].attributes.body
Δε θα ήταν υπερβολή να αναφέρουμε ότι η καρδιά του της οικονομικής και εμπορικής δραστηριότητας της Σιγκαπούρης βρίσκεται στο κέντρο της πόλης και συγκεκριμένα στην περιοχή των ουρανοξυστών. Είναι αναμφισβήτητο ότι ο συγκεκριμένος τόπος κυριαρχεί στο περίγραμμα της πόλης και με το πέρασμα των δεκαετιών έχει γίνει το σήμα κατατεθέν της της Σιγκαπούρης. Η ιστορία κατασκευής τους ξεκινά περίπου στα τέλη της δεκαετίας του 30' όταν το 1939 η ολοκλήρωση του 17όροφου κτιρίου Cathay το μετέτρεπε στο ψηλότερο κτίριο της Νοτιοανατολικής Ασίας. Κατά το πέρασμα των ετών η οικοδομική δραστηριότητα της περιοχής συνέχισε να προσανατολίζεται στην κατασκευή υψηλών κατασκευών των οποίων βέβαια οι υποδομές συνοδεύονταν από τη συνεχιζόμενη εξέλιξη των μεθόδων κατασκευής. Πολλές ήταν μάλιστα οι περιπτώσεις που κάποιος νέος ουρανοξύστης με την ολοκλήρωσή του κατατασσόταν στην κορυφή της λίστας των ψηλότερων κτιρίων σε παγκόσμιο επίπεδο. Χαρακτηριστική ήταν η δράση της οικιστικής έκρηξης του 1970 και 1980 μέσω της οποίας προέκυψαν ουρανοξύστες των 280 μέτρων που στέγαζαν πολυτελή ξενοδοχεία και συγκροτήματα επιχειρήσεων και γραφείων. Η συγκεκριμένη ανάπτυξη συνδέθηκε άμεσα με εκβιομηχάνιση της χώρας και την αισθητή αύξηση των πληθυσμιακών δεδομένων της. Μετά από κάποια σχετική κάμψη της οικοδομικής δραστηριότητας μετά το 2000 σημειώθηκε ξανά αύξηση του αριθμού των υπό ανέγερση ουρανοξυστών που συνεχίστηκε σχεδόν για μία δεκαετία και επέκτεινε το εμπορικό και οικονομικό κέντρο προς την περιοχή Marina Bay. Σήμερα η Σιγκαπούρη διαθέτει πάνω από 4.300 πολυώροφα κτίρια με τη συντριπτική πλειοψηφία των οποίων να βρίσκονται στον κεντρικό πυρήνα της πόλης. Αξίζει να σημειωθεί βέβαια ότι τις τελευταίες δεκαετίες κανένας ουρανοξύστης δεν ξεπέρασε το όριο των 280 μέτρων και αυτό διότι σε σχετικά μικρή απόσταση βρίσκεται η αεροπορική βάση του Paya Lebar. Μία επίσκεψή σας εδώ θα σας θα αποτελούσε σίγουρα ξεχωριστή περιηγητική εμπειρία και επιπλέον θα μπορούσε να συνδυαστεί με κάποιες αγορές από το πλήθος των καταστημάτων που συναντήσετε.

# data[].attributes.body
Ο Ναός Thian Hock Keng είναι ένας τόπος λατρείας που ιδρύθηκε από τους πρώτους Κινέζους μετανάστες που έφτασαν στην Σιγκαπούρη. Είναι αφιερωμένος στο Μαζού που αποτελεί τη θεό της θάλασσας στη Ταοϊστική θρησκεία και θεωρείται προστάτης των ναυτικών. Στον ίδιο χώρο φιλοξενείται και ο βουδιστικός ναός που είναι αφιερωμένος στην βουδιστική θεότητα Kuan Yin. Η κατασκευή του ναού ξεκίνησε το 1839 και ολοκληρώθηκε το 1842 και η αρχιτεκτονική του δομή ακολουθεί σαφέστατα τις επιταγές της κινεζικής τεχνοτροπίας. Χαρακτηριστική είναι η μπροστινή μεγαλοπρεπής είσοδος του ναού αλλά και οι πολύχρωμα γλυπτά και εικόνες που κοσμούν τις πλαϊνές εισόδους καθώς και όλη την περίμετρο του ναού. Επιπλέον δεν απουσιάζουν οι αναπαραστάσεις των τίγρεων και των λιονταριών φρουρών που συμπληρώνουν τη διακόσμηση κάθε ταοϊστικού ναού. Για ένα μεγάλο μέρος της διακόσμησης ευθύνεται μια εξαίρετη καλλιτεχνική ομάδα που το 1907 στάλθηκε αυτοπροσώπως από τον Κινέζο αυτοκράτορα, Γκουάνκ Ξού. Ένα ακόμα χαρακτηριστικό είναι ότι ο ναός λειτούργησε ως άξονας της επέκτασης της ευρύτερης εμπορικής και οικονομικής κινεζικής κοινότητας που αναπτύχθηκε γύρω από αυτόν. Έτσι με την επίσκεψή σας στον ναό θα έχετε τη δυνατότητα να περιηγηθείτε στη κινεζική συνοικία που απλώνεται γύρω του.

# data[].attributes.body
Το Κτίριο της Βουλής της Σιγκαπούρης βρίσκεται στην περιοχή Civic η οποία εντάσσεται στο κεντρικότερο σημείο του κέντρου της πόλης, εντός του πυρήνα της επιχειρηματικής ζώνης. Τοποθετείται σε κοντινή απόσταση από την περιοχή του Raffles και είναι τμήμα ενός ευρύτερου δικτύου κτιρίων δημόσιας διοίκησης στα οποία συμπεριλαμβάνεται και το Ανώτατο Δικαστήριο της χώρας. Το Κτίριο του Κοινοβουλίου πέραν της πολιτικής του σημασίας θεωρείται και ένα από τα σημαντικότερα πολιτιστικά μνημεία καθώς αντικατοπτρίζει την την ιστορική πορεία και τον εκδημοκρατισμό της χώρας ενώ ταυτόχρονα η αρχιτεκτονική του υπόσταση αποτελεί από μόνη της αντικείμενο θαυμασμού. Ήδη από τη δεκαετία του 1980 η πολιτειακή ηγεσία της Σιγκαπούρης, αποφάνθηκε πως το παλιό κτίριο της Βουλής δεν μπορούσε να καλύψει τις αυξανόμενες ανάγκες που παρουσιάζονταν. Έτσι το 1989 έχουμε τη σύσταση της αρχιτεκτονικής ομάδας που με επικεφαλής τον Liu Thai Ker θα αναλάμβανε την κατασκευή του νέου Κοινοβουλίου. Το 1992 εγκρίθηκε από τον προϋπολογισμό της χώρας ένα ποσό της τάξης των 148,2 εκατομμυρίων δολαρίων που προορίζονταν για την ολοκλήρωση του έργου. Μετά από μια σειρά διεργασιών που που σχετίζονταν με τη βελτίωση ορισμένων εξωτερικών χαρακτηριστικών του κτιρίου και που μάλιστα περιελάμβαναν και κάποια ταξίδια στο εξωτερικό, οι εργασίες ξεκίνησαν το 1995. Υπεύθυνοι της κατασκευής ήταν οι Chua Hua Meng και Tan Chee Wee. Το έργο ολοκληρώθηκε τον Ιούλιο του 1999 και αξίζει να σημειωθεί ότι το κόστος του δεν ξεπέρασε τα 115.200.000 ευρώ. Στις 4 Οκτωβρίου του ίδιου χρόνου με μια επίσημη τελετή άρχισε και η επίσημη λειτουργία του κτιρίου που όπως προαναφέραμε αποτελεί πολλαπλό κέντρο ενδιαφέροντος για την πόλη καθώς διακρίνεται για την κλασική αρχιτεκτονική με τις κιονοστοιχίες, τον μεγάλο κήπο, την πινακοθήκη, την αίθουσα συνεδριάσεων καθώς και τη βιβλιοθήκη που αντίστοιχα συγκεντρώνει το ενδιαφέρον και καλύπτει τις ανάγκες μιας μεγάλης μερίδας πολιτών.